জীবননগর উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।   অবস্থান ও আয়তন  জীবননগর উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশতে এটি অবস্থিত। এর উত্তরে চুয়াডাঙ্গা সদর উপজেলা, পূর্বে কোটচাঁদপুর উপজেলা, দক্ষিণে মহেশপুর উপজেলা, পশ্চিমে ভারতের পশ্চিমবঙ্গ। ভৌগোলিকভাবে কর্কটক্রান্তিরেখা সর্বপ্রথম জীবননগর উপজেলার মধ্য দিয়ে বাংলাদেশে প্রবেশ করেছে৷   প্রশাসনিক এলাকা  ১৯৯.৩২ বর্গ কিমি ব্যাপ্ত এই উপজেলার প্রশাসনিক এলাকা। এর অবস্থান: ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশ।  পৌরসভাঃ ১ টি - জীবননগর পৌরসভা (আয়তনঃ ১২.৪০ বর্গ কি.মি.);  ইউনিয়নঃ ০৮ টি -   আন্দুলবাড়িয়া ইউনিয়ন   উথলী ইউনিয়ন  কেডিকে ইউনিয়ন  বাঁকা ইউনিয়ন   মনোহরপুর ইউনিয়ন  রায়পুর ইউনিয়ন  সীমান্ত ইউনিয়ন   হাসাদাহ ইউনিয়ন  ইতিহাস ১৯৬৩ সালে জীবননগর থানা গঠিত হওয়ার পূর্বে এই অঞ্চল দৌলতগঞ্জ নামে পরিচিত ছিল। এখনো উপজেলা শহরের অভ্যন্তরে দৌলতগঞ্জ মৌজা অবস্থিত। ১৭১১ খৃস্টাব্দে দৌলত খাঁ নামের এক মোগল সেনানায়কের ক্যাম্প ও বাসস্থান ছিল এই স্থানে। তার নাম অনুসারেই এই স্থানের নাম দৌলতগঞ্জ হয়।।  দৌলতগঞ্জ প্রত্নঢিবি আবিষ্কারের ফলে এই অঞ্চলের সমৃদ্ধ অতীত সম্পর্কে অনুমান করা যায়।  ২০১৬ সালে বাংলাদেশ প্রত্নতত্ত্ব অধিদপ্তর চুয়াডাঙ্গা জেলায় প্রত্নতত্ত্ব ও ঐতিহাসিক নিদর্শন হিসেবে তিনটি স্থান চিহ্নিত করে তার মধ্যে দৌলতগঞ্জ প্রত্নঢিবি একটি। অতীতে দৌলতগঞ্জ সমৃদ্ধ জনপদ ছিল। ভৈরব নদের তীরে অবস্থিত এই শহর ছিল অন্যতম প্রধান বাণিজ্যপথ। চুয়াডাঙ্গা, ঝিনাইদহ, মহেশপুর, নদীয়া প্রভৃতি স্থানের মধ্যে যোগাযোগের জন্য এই স্থান ব্যবহার করতে হত। ব্রিটিশ ভারতে এখানকার কাঁসা-পিতলের শিল্পের কদর ছিল সব জায়গায়।পত্রিকা সংকলন আর্থিক উন্নতি, শ্রী বিনয় কুমার সরকার কর্তৃক প্রকাশিত, পৃষ্ঠা ১৩৩৪   কৃষিপণ্যের মধ্যে এখানকার উৎপাদিত গুড় ও চিনি ছিল বিখ্যাত। ১৮২০ সালে এখানকার ব্যবসায়ী রাম সেন চিনির ব্যবসায়ে ইংরেজ ব্যাবসায়ীদেরও পিছনে ফেলে দেন।  ১৯৪৭ এ দেশবিভাগের পর জীবননগর কুষ্টিয়া মহকুমার অংশ হয়ে বর্তমান বাংলাদেশের অন্তর্ভুক্ত হয়। ব্রিটিশ শাসনামলে ১৯২৩ সালে জীবননগরকে থানা হিসাবে এবং বাংলাদেশ আমলে ১৯৮৩ সালে উপজেলা হিসেবে উন্নীত করা হয়। পূর্বে এখানে জীবন বাবু নামে এক জমিদার বসবাস করতেন। তার নামানুসারেই এই এলাকার নাম জীবননগর হয় বলে অনুমিত।Population and Housing Census-2011, Bangladesh Bureau of Statistics by Ministry of Planning- Bangladesh, Page 23   জনসংখ্যার উপাত্ত  বাংলাদেশের আদমশুমারি ও গৃহগণনা ২০১১ এর তথ্যমতে উপজেলার মোট জনসংখ্যা ১৭৯৫৮১ জন। এর মধ্যে পুরুষ ৮৯,৮৩৯ জন এবং মহিলা ৮৯,৭৪২ জন। বার্ষিক জন্মহার ০.৮৯%। সমীক্ষা বাংলাদেশের আদমশুমারি ও গৃহগণনা ২০১১, পৃষ্ঠা ২৪   শিক্ষা  জীবননগরে শিক্ষার মান উন্নয়নশীল। জীবননগর পৌরসভার মধ্যে শিক্ষা প্রতিষ্ঠান মোট ১২টি। তার মধ্যে মাধ্যমিক বিদ্যালয় ৩টি ও কলেজ ২টি। এখানকার বার্ষিক পাশের হার ৯৪%।   শিক্ষাপ্রতিষ্ঠান    নিধিকুন্ড-বাড়ান্দি দাখিল মাদ্রাসা  বি সি কে এম পি মাধ্যমিক বিদ্যালয়  রায়পুর মাধ্যমিক বিদ্যালয়  হাসাদাহ মাধ্যমিক বিদ্যালয়  উথলী মাধ্যমিক বিদ্যালয়  জীবননগর আলিয়া মাদ্রাসা  হাসাদাহ ফাজিল ও কামিল মাদ্রাসা  মাধবপুর দাখিল মাদ্রাসা  শাপলাকলি মাধ্যমিক বিদ্যালয়  জীবননগর সরকারী মহিলা ডিগ্রী কলেজ জীবননগর ডিগ্রী কলেজ   জীবননগর পাইলট গার্লস স্কুল  জীবননগর পাইলট হাই স্কুল জীবননগর পৌর কিন্ডারগার্টেন এন্ড হাইস্কুল  আন্দুলবাড়িয়া কলেজ   উথলী মহাবিদ্যালয়  আন্দুলবাড়িয়া মাধ্যমিক বালক বিদ্যালয়   আন্দুলবাড়িয়া মাধ্যমিক বালিকা বিদ্যালয়   গয়েশপুর মাধ্যমিক বিদ্যালয়  ধোপাখালী মাধ্যমিক বিদ্যালয়, মনোহরপুর ইউনিয়ন, জীবননগর  হাসাদাহ মাধ্যমিক বালিকা বিদ্যালয়  আলিপুর মাধ্যমিক বিদ্যালয় করতোয়া মাধ্যমিক বিদ্যালয়, সীমান্ত ইউনিয়ন, জীবননগর। মনোহরপুর মাধ্যমিক বিদ্যালয়, মনোহরপুর ইউনিয়ন, জীবননগর। খয়েরহুদা মাধ্যমিক বিদ্যালয়, কেডিকে ‍ইউনিয়ন, জীবননগর। খয়েরহুদা প্রতিবন্ধি স্কুল, কেডিকে ‍ইউনিয়ন, জীবননগর। জীবননগর টেকনিক্যাল স্কুল এন্ড কলেজ, জীবননগর। রেইনবো গ্রামার স্কুল,জীবননগর।   স্বাস্থ্যকেন্দ্র   স্বাস্থ্যকেন্দ্রের নাম  সংখ্যা উপজেলা স্বাস্থ্য কমপ্লেক্স (Upazila Health Complex)  ১ টি(৫১শয্যা) পরিবার পরিকল্পনা কেন্দ্র (Family Planning Centre)  - টি উপগ্রহ ক্লিনিক (Satellite Clinic)  - টি বেসরকারী ক্লিনিক (Private Clinic)  - টি   অর্থনীতি  অর্থনীতি দিক দিয়ে জীবননগর বাংলাদেশের একটি অন্যতম সমৃদ্ধ উপজেলা। এখানে প্রধান অর্থকরী ফসল পাট, ধান, আলু প্রচুর পরিমানে জন্মে। এছাড়াও এখানে প্রচুর পানক্ষেত ও খেজুর গাছ আছে। এখানকার খেজুরের রস অনেক বিখ্যাত। এছাড়াও এখানে কিছু ছোট কারখানাও আছে। আর এই জন্য এ শহরকে চুয়াডাঙ্গার বাণিজ্যেকেন্দ্র বলা হয়।   নদ-নদী  জীবননগর উপজেলায় অনেকগুলো নদী রয়েছে। নদীগুলো হচ্ছে ভৈরব নদ ও ভৈরব-কপোতাক্ষ নদ।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯০, ।  দর্শনীয় স্থান  ১. মুক্তিযোদ্ধা গণ কবর ধোপাখালী ।মনোহরপুর ইউনিয়ন  ২. শরৎচন্দ্রের স্মৃতি বিজড়িত- কাশীপুর জমিদার বাড়ী  ৩. রাখাল শাহ এর মাজার  ৪. প্রস্তাবিত দৌলৎগজ্ঞ-মাজদিয়া স্থলবন্দর  ৫.রায়পুর কালা দুয়া ও জয়দিয়া বাওড়  ৬.দত্তনগর কৃষি খামার  ৭.মারূফদাহ বাওড় ৮. খয়েরহুদা ঈদগাহ ময়দান ও বড় জামে মসজিদ। ৯. সাত পুকুর।   এ ছাড়াও আরও অনেক   পত্রপত্রিকা  ১. সাপ্তাহিক জীবননগর বার্তা   উল্লেখযোগ্য ব্যক্তি  সুরেন্দ্রমোহন ভট্টাচার্য, প্রখ্যাত সাহিত্যিক, পুরোহিত দর্পণ প্রণেতা। কাজী রকিব উদ্দীন আহমেদ, সাবেক প্রধান নির্বাচন কমিশনার; হারুনুর রশীদ (বীর প্রতীক), খেতাবপ্রাপ্ত মুক্তিযোদ্ধা।   আরও দেখুন   চুয়াডাঙ্গা জেলা;  খুলনা বিভাগ;  বাংলাদেশের উপজেলাসমূহ।  দর্শনা  রায়পুর ইউনিয়ন  কেডিকে ইউনিয়   তথ্যসূত্র   বহিঃসংযোগ    জীবননগর উপজেলা  - জাতীয় তথ্য বাতায়ন।  বিষয়শ্রেণী:জীবননগর উপজেলা বিষয়শ্রেণী:চুয়াডাঙ্গা জেলার উপজেলা বিষয়শ্রেণী:চুয়াডাঙ্গা জেলা বিষয়শ্রেণী:খুলনা বিভাগ